TOA ลุยธุรกิจใหม่ “ศูนย์รับติดตั้งระบบกันซึม” ตอกย้ำผู้นำตลาดสี-โซลูชั่นบริการครบวงจร
TOA ผุดไอเดียธุรกิจใหม่ “Waterproof Solutions ศูนย์รับติดตั้งระบบกันซึมมาตรฐาน" ตอกย้ำผู้นำตลาดสี-โซลูชั่นบริการครบวงจร พร้อมเปิดบริการสาขาแรก บนถนนราชพฤกษ์ นนทบุรี ตั้งเป้าภายใน 3-5 ปี แตะ 30 สาขาทั่วประเทศ”
TOA ผุดไอเดียธุรกิจใหม่ “Waterproof Solutions ศูนย์รับติดตั้งระบบกันซึมมาตรฐาน" ตอกย้ำผู้นำตลาดสี-โซลูชั่นบริการครบวงจร ตั้งเป้าภายใน 3-5 ปี แตะ 30 สาขาทั่วประเทศ”
20 ก.ย. 2565

นายมงคล ตั้งใจพิทักษ์ รองประธานเจ้าหน้าที่บริหาร บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA เปิดเผยว่า ตอกย้ำการเป็นผู้นำตลาดสี วัสดุก่อสร้าง และโซลูชั่นบริการครบวงจรแบบ Total Solution
ล่าสุดจึงเกิดไอเดีย สร้างเป็นโมเดลธุรกิจใหม่ ‘Waterproof Solutions’ ศูนย์รับติดตั้งระบบกันซึมมาตรฐาน TOA  ด้วยแนวคิดการผนึกกำลังกับพันธมิตรบริษัทช่างผู้รับเหมามืออาชีพจากทั่วประเทศ เพื่อเป็นโซลูชั่นการให้บริการติดตั้งระบบกันซึมทุกพื้นผิว และงานซ่อมพื้นผิวแบบครบวงจร ที่เรากล้ารับประกันความพึงพอใจและความเชื่อมั่นให้กับลูกค้าและเจ้าของบ้านด้วยเคมีภัณฑ์ก่อสร้างคุณภาพสูงจาก TOA พร้อมตั้งเป้าภายใน 3-5 ปี จะขยายให้ได้ 30 สาขาทั่วประเทศ”
สำหรับ ‘Waterproof Solutions’ ศูนย์รับติดตั้งระบบกันซึมมาตรฐาน TOA สาขาแรกนี้ ตั้งอยู่บนถ.ราชพฤกษ์  จ.นนทบุรี บริหารงานโดย บริษัท เคมีไทย โปรดักส์ จำกัด ที่ดำเนินธุรกิจด้านการจัดจำหน่ายวัสดุอุปกรณ์เครื่องมือ และเคมีภัณฑ์ก่อสร้าง รวมทั้งการให้บริการงานซ่อมคอนกรีต และงานกันซึมที่มีมาตรฐานดีเยี่ยม ด้วยประสบการณ์ที่สั่งสมมาอย่างยาวนานกว่า 19 ปี
พร้อมเปิดให้บริการแก้ไขปัญหาบ้านอย่างครบระบบ จบในที่เดียว ทั้งงานระบบกันซึมดาดฟ้า หลังคา ผนัง, งานกระเบื้อง ยาแนว ปูนกาว, งานฉาบตกแต่งพื้นผิว และงานพื้น มั่นใจด้วยเคมีภัณฑ์ก่อสร้างคุณภาพสูงจาก TOA ที่ตอบโจทย์ทุกปัญหารอบบ้าน พร้อมนำมาวางจำหน่ายให้กับลูกค้าและช่างได้มาเลือกช้อปด้วยผู้ที่สนใจสอบถามข้อมูลเพิ่มเติมได้ที่ โทร. 098-874-6356
โดยในปี 2565 นี้ บริษัทฯ ยังได้ตั้งเป้าการเติบโตในกลุ่มเคมีภัณฑ์ก่อสร้างไว้ที่ 30% พร้อมพุ่งเป้าเดินหน้ายึดส่วนแบ่งตลาดเพื่อเป็นอันดับหนึ่ง ภายใน 3-5 ปี ด้วยกลยุทธ์การขยายฐานลูกค้าในช่องทางใหม่ๆ อาทิ ช่องทางการจัดจำหน่ายผ่านศูนย์ป้องกันและแก้ไขปัญหา รั่ว ซึม ร้าว ลอกล่อน หรือ Protect and Repair Center ที่มีมากกว่า 270 สาขาทั่วประเทศ    และการขยายสินค้าเข้าร้านโมเดิร์นเทรด ร้านค้าวัสดุก่อสร้าง เพื่อเป็นการตอกย้ำการเติบโตทางธุรกิจที่มีมากกว่าสี “Growing Beyond Color”